Iktar kmieni llum ittella' filmat fuq Youtube fejn għall-bidu jurik lill-Profs Charmaine Gauci lesta biex titkellem mal-ġurnalisti. Però f'daqqa waħda jitfaċċa dan ir-raġel, pulit pulit, u jsaqsi jistgħax jgħid xi ħaġa hu. Minnufih il-ġurnalisti waqt li jsaqsu min hu, jgħaddulu l-mikrofonu - u minnufih bħal tinħoloq atmosfera drammatika hekk kif fi ftit sekondi dan ir-raġel jibda minnufih jagħti l-pariri tiegħu. Tul il-filmat hu jirrakkonta dak kollu li qed jiġri minħabba l-imxija tal-Coronavirus. Jisħaq li kollox u kulħadd qed jiġi affettwat. M'għadux iż-żmien fejn wieħed moħħu għadu fil-flus li jġemma' jew jonfoq, m'għadux f'li jdur id-dinja. Le - bħalissa kulħadd jinsab allarmat u konfuż. Hu jsemmi l-imħabba u r-rispett li għandhom jiżdiedu aktar f'dan il-mument mudlam. Bħal ma hemm miktub fit-titlu hu jagħlaq bil-kelma "KURAĠĠ!". Filmat li m'għandekx titlef, arah u xerrdu kemm tiflaħ!